pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.อุตฯ นัดถกภาครัฐ ภาคเอกชนเร่งหาข้อสรุปจัดมาตรการเยียวยา เสริมสภาพคล่องหลังกระทบโควิด -19
วันพุธที่ 22 เมษายน 2563
ก.อุตฯ นัดถกภาครัฐ ภาคเอกชนเร่งหาข้อสรุปจัดมาตรการเยียวยา เสริมสภาพคล่องหลังกระทบโควิด -19
ก.อุตฯ นัดถกภาครัฐ ภาคเอกชนเร่งหาข้อสรุปจัดมาตรการเยียวยา เสริมสภาพคล่องหลังกระทบโควิด -19
วันนี้ (22 เมษายน 2563) นายสมคิด จาตุศรีพิทักษ์ รองนายกรัฐมนตรี พร้อมด้วยนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายอุตตม สาวนายน รัฐมนตรีว่าการกระทรวงการคลัง นัดหารือร่วมภาครัฐ ภาคเอกชน อาทิ กระทรวงการคลัง กระทรวงพลังงาน สภาพัฒนาเศรษฐกิจและสังคมแห่งชาติ สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทย สมาพันธ์เอสเอ็มอีไทย ธนาคารแห่งประเทศไทย ธนาคารออมสิน และเอสเอ็มอีแบงค์ เร่งหาข้อสรุป เตรียมเคาะมาตรการช่วยเหลือเยียวยา พร้อมเพิ่มสภาพคล่อง เน้นชะลอการจ้างงาน และร่วมแก้ปัญหาที่ตรงจุด พร้อมย้ํา Local Economy ทางออกทางเศรษฐกิจหลังรับผลกระทบ โควิด-19
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากข้อสรุปในที่ประชุมซึ่งมีรองนายกรัฐมนตรีสมคิด จาตุศรีพิทักษ์ เป็นประธานหารือร่วมกับภาครัฐ ภาคเอกชน เพื่อหาข้อสรุป มาตรการช่วยเหลือ เยียวยาเสริมสภาพคล่อง และชะลอการจ้างงานให้แก่เอสเอ็มอี โดยเร่งให้เกิดการดําเนินการได้อย่างเป็นรูปธรรม สรุปข้อเสนอของภาคเอกชนที่ขอให้รัฐช่วยเหลือ เยียวยา แบ่งออกเป็น 5 ส่วนสําคัญ ประกอบด้วย มาตรการทางภาษี อาทิ ให้กรมสรรพากรเร่งรัดการคืนภาษีมูลค่าเพิ่ม ภาษีเงินได้บุคคลธรรมดาและภาษีเงินได้นิติบุคคล ส่วนที่ชําระเกินภายใน 30 วัน ขยายเพดานค่าลดหย่อนภาษีการกุศลของนิติบุคคล และบุคคลธรรมดา ในปี 2563 มาตรการด้านการเงิน อาทิ สินเชื่อที่รัฐให้เพิ่มสภาพคล่อง ขอให้ บสย. ค้ําประกันวงเงินกู้เพิ่มเป็น 80% สถาบันการเงินปรับลดระยะเวลาพิจารณาประวัติการผิดนัดชําระหนี้ในเครดิตบูโร จาก 3 ปี เหลือ 1 ปี มาตรการด้านสาธารณูปโภค/ที่ดิน อาทิ ลดค่าจดจํานองและค่าโอนที่ดินเหลือ 0.01% เฉพาะภายในปีนี้ และพิจารณาคืนเงินประกันการใช้ไฟฟ้าให้กับธุรกิจ SMEs ที่ใช้มิเตอร์ขนาดไม่เกิน 50 แอมป์ เพื่อจะได้นํามาเป็นเงินหมุนเวียนในธุรกิจช่วงวิกฤติ มาตรการด้านประกันสังคม/กองทุน/แรงงาน อาทิ ลดเงินสมทบประกันสังคมนายจ้างจาก 4% เหลือ 1% ระยะเวลา 180 วัน ผ่อนผันการต่อใบอนุญาตแรงงานต่างชาติ (Work Permit) รวมถึงแรงงานต่างด้าวไป 6 เดือน มาตรการด้านอื่น อาทิ ให้รัฐประชาสัมพันธ์และสนับสนุนการจัดซื้อสินค้าจากผู้ผลิตในประเทศ (Made-in-Thailand) และให้เพิ่มแต้มต่อสําหรับธุรกิจ SMEs ผลักดันให้หน่วยงานภาครัฐใช้ระบบ Online ในการออกใบอนุญาตและรับชําระค่าธรรมเนียม รวมทั้งบริการอื่นๆ
โดยนายสมคิด จาตุศรีพิทักษ์ รองนายกรัฐมนตรี ได้มอบหมายให้หน่วยงานต่างๆ ดําเนินการดังนี้ เช่น มาตรการด้านการเงิน มอบหมาย กระทรวงการคลังและธนาคารแห่งประเทศไทย ดูแลเรื่องค่าเงิน มาตรการด้านสาธารณูปโภค/ที่ดิน มอบหมายให้กระทรวงพลังงาน และกระทรวงการคลัง มาตรการด้านประกันสังคม/กองทุน/แรงงาน มอบหมายให้กระทรวงอุตสาหกรรมประสานกระทรวงแรงงาน และหน่วยงานที่เกี่ยวข้องดําเนินการอื่นๆ มาตรการด้านอื่น มอบหมายให้กระทรวงอุตสาหกรรม สภาอุตสาหกรรม สภาหอการค้าไทยร่วมกันพิจารณาอุตสาหกรรมที่ได้รับผลจากสถานการณ์โควิดโดยตรง เพื่อจะได้รับการแก้ไขได้ตรงจุด
ทั้งนี้ ทางกระทรวงได้เตรียมพร้อมตอบรับนโยบายของภาครัฐในด้านผลักดันให้เป็น Local Economy โดยกระทรวงอุตสาหกรรมจะดําเนินการผลักดันด้าน อี-คอมเมิร์ซ เน้นการพึ่งพาอุตสาหกรรม และผลิตภัณฑ์ที่มาจากผลผลิตภายในประเทศ ซึ่งเชื่อว่า จะเป็นทางออกทางเศรษฐกิจของประเทศหลังจากสถานการณ์การแพร่ระบาดของไวรัสโควิด -19 ได้อย่างดี
รัฐบาลไทย-ข่าวทำเนียบรัฐบาล-ธอส. ประกาศขยายเวลาให้ลูกค้าชำระเงินกู้ งวดเดือนมีนาคมเพิ่มอีก 5 วัน
วันพุธที่ 1 เมษายน 2563
ธอส. ประกาศขยายเวลาให้ลูกค้าชําระเงินกู้ งวดเดือนมีนาคมเพิ่มอีก 5 วัน
ธอส.ขยายเวลาให้ลูกค้าสามารถชําระเงินกู้ครบตามจํานวนที่ต้องชําระรายเดือนสําหรับงวดเดือนมีนาคม 2562 อีก 5 วัน คือ ระหว่างวันที่ 1-5 เมษายน 2563 โดย ธอส. จะไม่นับว่าเป็นการชําระล่าช้าแต่อย่างใด
ธนาคารอาคารสงเคราะห์ สนับสนุนให้ลูกค้าทําธุรกรรมผ่านช่องทาง Mobile Application : GHB ALL เพื่ออํานวยความสะดวกให้กับลูกค้าที่ต้องการหลีกเลี่ยงการเดินทางไปในพื้นที่สาธารณะ เพื่อลดโอกาสของการสัมผัสหรือใกล้ชิดกับผู้อื่น ในช่วงสถานการณ์แพร่ระบาดของไวรัสโคโรนา 2019 (COVID-19) ซึ่งพบว่ามีลูกค้าของธนาคารประสบปัญหาในการเดินทางมาชําระเงินกู้ จึงไม่สามารถชําระเงินกู้งวดเดือนมีนาคม 2563 ได้ทันภายในวันที่ 31 มีนาคม 2563 จากปัญหาที่เกิดขึ้น ธอส. จึงขอประกาศขยายเวลาให้ลูกค้าสามารถชําระเงินกู้ครบตามจํานวนที่ต้องชําระรายเดือนสําหรับงวดเดือนมีนาคม 2563 อีก 5 วัน คือ ระหว่างวันที่ 1-5 เมษายน 2563 โดย ธอส. จะไม่นับว่าเป็นการชําระล่าช้าแต่อย่างใด สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-บีโอไอเร่งชี้แจงกรณีต่างชาติซื้อที่ดินแลกการลงทุนในอีอีซี
วันอังคารที่ 20 พฤศจิกายน 2561
บีโอไอเร่งชี้แจงกรณีต่างชาติซื้อที่ดินแลกการลงทุนในอีอีซี
บีโอไอชี้แจงกรณีข้อกังวลนักลงทุนต่างชาติซื้อที่ดินแลกกับการลงทุนในอีอีซี
ตามที่มีข้อกังวลเกี่ยวกับการถือครองที่ดินของนักลงทุนต่างชาติในพื้นที่อีอีซีนั้น สํานักงานคณะกรรมการส่งเสริมการลงทุนขอชี้แจงข้อมูลในเรื่องนี้ว่า ตามมาตรา 27 ของ พ.ร.บ.ส่งเสริมการลงทุน พ.ศ. 2520 กําหนดให้ผู้ได้รับการส่งเสริมการลงทุนสามารถขออนุญาตถือกรรมสิทธิ์ที่ดินสําหรับประกอบกิจการที่ได้รับการส่งเสริมการลงทุนได้ตามจํานวนที่คณะกรรมการเห็นสมควร
ซึ่งในการอนุญาตสํานักงานจะพิจารณาถึงความเหมาะสมของจํานวนที่ดินที่จําเป็นต้องใช้เพื่อประกอบกิจการเฉพาะในส่วนที่ได้รับการส่งเสริมการลงทุนเท่านั้นและหากเลิกกิจการหรือโอนกิจการให้แก่ผู้อื่น ต้องจําหน่ายที่ดินภายใน 1 ปีด้วย
นอกจากนี้ ในการให้การส่งเสริมการลงทุนกิจการใดนั้นคณะกรรมการก็ได้พิจารณาแล้วว่าเป็นกิจการที่มีประโยชน์ต่อประเทศ และกําหนดเงื่อนไขในการให้การส่งเสริมที่เหมาะสมกับสิทธิและประโยชน์ที่จะได้รับ รวมถึงป้องกันไม่ให้ส่งผลกระทบเชิงลบต่อเศรษฐกิจและสังคมของประเทศ
*******************************************************
รัฐบาลไทย-ข่าวทำเนียบรัฐบาล-“รมว.อุตตม” ลุยเศรษฐกิจฐานนวัตกรรม ดันสตาร์ทอัพไทยโกอินเตอร์ ดึงเอกชนยักษ์ใหญ่ลงขันจัดตั้ง InnoSpace (Thailand)
วันพุธที่ 19 ธันวาคม 2561
“รมว.อุตตม” ลุยเศรษฐกิจฐานนวัตกรรม ดันสตาร์ทอัพไทยโกอินเตอร์ ดึงเอกชนยักษ์ใหญ่ลงขันจัดตั้ง InnoSpace (Thailand)
รัฐมนตรีว่าการกระทรวงอุตสาหกรรม  เป็นประธานการประชุมและแถลงข่าวความร่วมมือการจัดตั้งศูนย์ส่งเสริมนวัตกรรม หรือ Thailand InnoSpace
วันนี้ (19 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมและแถลงข่าวความร่วมมือการจัดตั้งศูนย์ส่งเสริมนวัตกรรม หรือ Thailand InnoSpace โดยมี นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม ผู้บริหารบริษัทเอกชน ผู้บริหารสถาบันการศึกษา ผู้บริหารสถาบันภาคีเครือข่าย คณะผู้บริหารกระทรวงอุตสาหกรรม และสื่อมวลชนเข้าร่วมงานดังกล่าว ณ ห้องกมลมาศ ชั้น 6 โรงแรมเดอะสุโกศล
กระทรวงอุตสาหกรรมได้หารือการดําเนินงานโครงการ InnoSpace (Thailand) ร่วมกับองค์กรภาครัฐและเอกชนมาอย่างต่อเนื่อง โดยมีความร่วมมือใน 3 รูปแบบ คือ พันธมิตรด้านการบ่มเพาะ (Incubation Partner) พันธมิตรด้านองค์ความรู้ (Knowledge Partner) และพันธมิตรด้านการลงทุน (Investment Partner) อาทิ บริษัทเอกชนรายใหญ่ สวทช. และสถาบันการศึกษา รวมถึง Hong Kong Cyberport / หน่วยงานส่งเสริม Startup ประเทศอิสราเอล /Hong Kong Trade Development Council (HKTDC) และสมาคมไทยผู้ประกอบธุรกิจเงินร่วมลงทุน (TVCA)
InnoSpace (Thailand) จะเป็นแพลทฟอร์มกลางที่มีพลัง ช่วยส่งเสริมและพัฒนา Startup ไทย แบบครบวงจร โดยมีการเชิญชวนและสรรหาผู้ประกอบการ เทคโนโลยี และนวัตกรรมมูลค่าสูงเข้ามาร่วม           เพื่อสร้างเครือข่ายทั้งในและต่างประเทศในด้านองค์ความรู้ ด้านนวัตกรรมและเทคโนโลยีลักษณะ Open innovation ทั้งนี้ จะมีการจัดตั้งเป็นบริษัทจํากัด โดยใช้ชื่อว่า “บริษัท อินโนสเปซ (ประเทศไทย) จํากัด” หรือ InnoSpace (Thailand) Co., Ltd. (คาดว่าจะจัดตั้งในต้นปี 2562) มีทุนประเดิมประมาณ 500 ล้านบาท โดยมีเอกชนรายใหญ่ เป็นผู้ถือหุ้น อาทิ ธนาคาร กรุงเทพ จํากัด (มหาชน) บริษัท ไทยเบฟเวอเรจ จํากัด (มหาชน) จํากัด บริษัท เอสซีจี จํากัด (มหาชน) บริษัท ปตท.จํากัด (มหาชน) บริษัท ทรู คอร์ปอเรชั่น (มหาชน) และเครือเจริญโภคภัณฑ์ นอกจากนี้ เพื่อให้องค์กรเชื่อมโยงและรองรับนโยบายของภาครัฐได้ กระทรวงวิทยาศาสตร์และเทคโนโลยี โดยสํานักงานพัฒนาวิทยาศาสตร์และเทคโนโลยีแห่งชาติ (สวทช.) จะเข้าร่วมถือหุ้นด้วย โดยกระทรวงอุตสาหกรรม จะสนับสนุนการดําเนินงานโครงการ InnoSpace (Thailand) ในเชิงนโยบาย เพื่อประสาน ขับเคลื่อน และเติมเต็มการดําเนินงานไปสู่การปฏิบัติอย่างแท้จริง พร้อมทั้งได้ประสานความร่วมมือกับองค์กรต่างประเทศที่มีความเชี่ยวชาญในการส่งเสริม และพัฒนา startup จากต่างประเทศ คือ Hong Kong CyberPort และหน่วยงานส่งเสริม startup ประเทศอิสราเอล เพื่อขยายและเชื่อมต่อระบบนิเวศของไทยสู่สากล
ทางด้านสถานที่ตั้งโครงการ จะอยู่ในพื้นที่โครงการเขตนวัตกรรมระเบียงเศรษฐกิจภาคตะวันออก หรือ EECi ณ สถาบันวิทยสิริเมธี (VISTEC) จังหวัดระยอง และจะมีเครือข่ายอีก 5 แห่ง ได้แก่ ศูนย์ ITC กล้วยน้ําไท และศูนย์ ITC จ.เชียงใหม่ CMU STeP มหาวิทยาลัยเชียงใหม่ มหาวิทยาลัยธรรมศาสตร์ ศูนย์พัทยา และมหาวิทยาลัยเกษตรศาสตร์ วิทยาเขตศรีราชา และหลังจากนี้ จะเชื่อมโยงไปยังสถาบันการศึกษาทั่วประเทศ
รัฐบาลไทย-ข่าวทำเนียบรัฐบาล-ทส.ร่วมพิธีจุดเทียนน้อมรำลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพฤหัสบดีที่ 24 ตุลาคม 2562
ทส.ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมพิธีจุดเทียนน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วานนี้ (23 ตุลาคม 2562) เวลา 19.30 น. ณ ท้องสนามหลวง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นางอัษฎาพร ไกรพานนท์​ รองปลัดกระทรวงทรัพยากรธรรมชาติและสิ่งแวดล้อม​ นําคณะผู้บริหาร ข้าราชการ พนักงาน และเจ้าหน้าที่ ในสังกัดกระทรวงทรัพยากรธรรมชาติและสิ่งแวดล้อม ร่วมพิธีจุดเทียนเพื่อน้อมรําลึกในพระมหากรุณาธิคุณเป็นล้นพ้นอันหาที่สุดมิได้ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีนายวิษณุ เครืองาม รองนายกรัฐมนตรี เป็นประธานในพิธี ร่วมจุดเทียนน้อมรําลึก และยืนสงบนิ่ง พร้อมรับชมวีดีทัศน์เป็นเวลา 57 วินาที
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะกรรมการวัฒนธรรมแห่งชาติ ครั้งที่ 3/2561
วันอังคารที่ 19 มิถุนายน 2561
รอง นรม. วิษณุฯ เป็นประธานการประชุมคณะกรรมการวัฒนธรรมแห่งชาติ ครั้งที่ 3/2561
รอง นรม. วิษณุฯ เป็นประธานการประชุมคณะกรรมการวัฒนธรรมแห่งชาติ ครั้งที่ 3/2561 โดยที่ประชุมรับทราบโครงการและภารกิจสําคัญของกระทรวงวัฒนธรรมที่สอดคล้องกับยุทธศาสตร์ชาติ 20 ปีตามนโยบายของรัฐบาล
วันนี้ (19 มิถุนายน 2561) เวลา 14.30 น. ณ ห้องประชุมคณะรัฐมนตรี ชั้น 2 อาคารสํานักเลขาธิการคณะรัฐมนตรี (หลังใหม่) ทําเนียบรัฐบาล นาย วิษณุ เครืองาม รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ (สวช.) ครั้งที่ 3/2561 ซึ่งสรุปสาระสําคัญดังนี้
ที่ประชุมได้รับทราบถึงโครงการและภารกิจสําคัญของกระทรวงวัฒนธรรม ที่สอดคล้องกับยุทธศาสตร์ชาติตามนโยบายของรัฐบาล ซึ่งกระทรวงวัฒนธรรมอยู่ระหว่างยกร่างกรอบทิศทางการพัฒนาตามยุทธศาสตร์ชาติ ระยะ 20 ปี ภายใต้วิสัยทัศน์ “วัฒนธรรมสร้างคนดี สร้างสังคมดี สร้างมูลค่าทางเศรษฐกิจ เพื่อเป็นรากฐานในการพัฒนาประเทศอย่างยั่งยืน” และได้เตรียมการขับเคลื่อนการดําเนินงานเพื่อรองรับแผนยุทธศาสตร์ชาติ 6 ด้าน ประกอบไปด้วย ด้านความมั่นคง ด้านการสร้างความสามารถในการแข่งขัน ด้านการพัฒนาและเสริมสร้างศักยภาพทรัพยากรมนุษย์ ด้านการสร้างโอกาสและความเสมอภาคทางสังคม ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และด้านการปรับสมดุลและพัฒนาระบบการจัดการบริหารภาครัฐ เพื่อเป็นการวางรากฐานการพัฒนาคนไทยเป็นคนดี มีคุณธรรม จริยธรรม และมีระเบียบวินัย เพื่อมุ่งไปสู่การสร้างความมั่นคง มั่งคั่ง ยั่งยืน อย่างเป็นธรรมและทั่วถึง
จากนั้น ที่ประชุมได้พิจารณาและมีมติเห็นชอบในหลักการคําของบประมาณรายจ่ายประจําปีงบประมาณ พ.ศ. 2562 ของกองทุนส่งเสริมวัฒนธรรม โดยที่ประชุมมอบหมายให้ฝ่ายเลขานุการฯ นําข้อสังเกตและข้อเสนอแนะที่เป็นประโยชน์ของคณะกรรมการฯ ไปพิจารณาดําเนินการ พร้อมปรึกษารายละเอียดกับกรมบัญชีกลางเพื่อให้สอดคล้องกับคําของบประมาณดังกล่าวโดยเร็ว ต่อไป
............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายจ้าง ลูกจ้าง ร่วมถกร่างกฎหมายแรงงานสัมพันธ์
วันศุกร์ที่ 9 มีนาคม 2561
นายจ้าง ลูกจ้าง ร่วมถกร่างกฎหมายแรงงานสัมพันธ์
กรมสวัสดิการและคุ้มครองแรงงาน เปิดโอกาสนายจ้าง ลูกจ้าง และผู้เกี่ยวข้องร่วมประชาพิจารณ์   ร่าง พ.ร.บ.แรงงานสัมพันธ์ พ.ศ. .... รอบสุดท้าย เน้นแก้ปัญหาได้จริงและไม่สร้างภาระเกินจําเป็นแก่ประชาชน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยภายหลังเป็นประธานเปิดการประชุมชี้แจงและรับฟังความคิดเห็นของผู้เกี่ยวข้องต่อร่างพระราชบัญญัติแรงงานสัมพันธ์ พ.ศ. ...วันศุกร์ที่ 9 มีนาคม 2561ณ ห้องประชุมจอมพล ป.พิบูลสงคราม กระทรวงแรงงาน ว่า การปรับปรุงพระราชบัญญัติแรงงานสัมพันธ์ พ.ศ. 2518 กระทรวงแรงงานได้แต่งตั้งคณะทํางานเพื่อพิจารณาแก้ไขปรับปรุงกฎหมาย ประกอบด้วยผู้แทนฝ่ายนายจ้าง ผู้แทนฝ่ายลูกจ้าง และเจ้าหน้าที่ภาครัฐ เพื่อให้กฎหมายสอดคล้องกับหลักการตามอนุสัญญาขององค์การแรงงานระหว่างประเทศ (ILO) ซึ่งได้มีการประชุมเพื่อแก้ไขปรับปรุงกฎหมายหลายครั้ง และผ่านการพิจารณาของคณะกรรมการร่างกฎหมายของกระทรวงแรงงานจนปรากฏผลสําเร็จเป็นร่างพระราชบัญญัติแรงงานสัมพันธ์ พ.ศ. ... เพื่อให้นายจ้าง ลูกจ้าง ผู้แทนองค์กรนายจ้างผู้แทนองค์กรลูกจ้าง นักวิชาการ และทุกภาคส่วนที่เกี่ยวข้อง ได้มีส่วนร่วมแสดงความคิดเห็นและข้อเสนอแนะในการแก้ไขปรับปรุงกฎหมายฉบับนี้อย่างทั่วถึงและรอบด้าน
อธิบดีกสร. กล่าวต่อไปว่า กสร. ได้จัดให้มีการประชาพิจารณ์ร่างกฎหมายดังกล่าว จํานวน 4 ครั้ง  โดยดําเนินการไปแล้ว 3 ครั้ง ได้แก่ ครั้งแรกที่จังหวัดสงขลา เมื่อวันที่ 13 ก.พ.61 ครั้งที่สองจัดที่จังหวัดพระนครศรีอยุธยา วันที่ 22 ก.พ. 61 และครั้งที่สามจังหวัดนครราชสีมา วันที่ 27 ก.พ.61 สําหรับในวันนี้เป็นครั้งสุดท้าย หลังจากการประชาพิจารณ์ในวันนี้ กสร. จะสรุป และวิเคราะห์ขอคิดเห็น ข้อเสนอแนะที่ได้เพื่อนําไปประกอบการพิจารณาปรับปรุงร่างพ.ร.บ.แรงงานสัมพันธ์ พ.ศ. ....ให้สามารถแก้ไขปัญหาต่าง ๆ ได้อย่างแท้จริง สร้างภาระแก่ประชาชนเท่าที่จําเป็น สอดคล้องกับมาตรฐานแรงงานสากลรวมถึงภาวะทางเศรษฐกิจและสังคมด้วย
รัฐบาลไทย-ข่าวทำเนียบรัฐบาล-   เกษตรฯ จัดงานมหกรรมยางพาราภาคใต้ “เปิดประตูสู่เมืองยาง นวัตกรรมนำการผลิต”
วันจันทร์ที่ 16 มีนาคม 2563
เกษตรฯ จัดงานมหกรรมยางพาราภาคใต้ “เปิดประตูสู่เมืองยาง นวัตกรรมนําการผลิต”
เกษตรฯ จัดงานมหกรรมยางพาราภาคใต้ “เปิดประตูสู่เมืองยาง นวัตกรรมนําการผลิต” เปิดโอกาสให้นําผลิตภัณฑ์ยางพารามาจัดแสดง จําหน่าย และพบปะแลกเปลี่ยนความรู้ พร้อมส่งเสริมการสร้างอัตลักษณ์ผลิตภัณฑ์ยางพาราของท้องถิ่นให้เป็นที่รู้จักในวงกว้าง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดงานมหกรรมยางพาราภาคใต้ “เปิดประตูสู่เมืองยาง นวัตกรรมนําการผลิต” ณ ลานเอนกประสงค์ สํานักงานเทศบาลตําบลปราณบุรี อําเภอปราณบุรี จังหวัดประจวบคีรีขันธ์ ว่า กระทรวงเกษตรฯ ตระหนักถึงความสําคัญของปัญหาความเดือดร้อนของพี่น้องเกษตรกรชาวสวนยางตลอดมา จะเห็นได้จากการออกมาตรการต่าง ๆ ในการแก้ไขปัญหาให้เห็นผลอย่างเป็นรูปธรรม อาทิ โครงการประกันรายได้ และการร่วมมือกับภาครัฐที่เกี่ยวข้องเพื่อผลักดันสินค้ายางพารา อีกทั้งยังส่งเสริมการเพิ่มมูลค่าของยางพารา โดยการแปรรูปไปสู่ผลิตภัณฑ์ที่สามารถใช้ได้ในชีวิตประจําวัน ด้วยเทคโนโลยีและนวัตกรรมใหม่ ๆ เป็นเครื่องมือสร้างมูลค่าให้กับยางพาราอันจะส่งผลถึงการเพิ่มปริมาณการใช้ยางในประเทศ และเป็นปัจจัยที่ทําให้ราคายางมีเสถียรภาพมากยิ่งขึ้น สามารถสร้างความเข้มแข็งให้แก่เกษตรกรชาวสวนยาง ซึ่งต้องเป็นแนวทางที่ “ทําได้ไว - ทําได้จริง” และจะถือเป็นอีกก้าวสําคัญที่ช่วยยกระดับคุณภาพชีวิตของพี่น้องเกษตรกรชาวสวนยางให้ดีขึ้น หากทุกฝ่ายร่วมมือกันอย่างเข้มแข็ง จะทําให้สามารถก้าวข้ามวิกฤตเศรษฐกิจที่กําลังเผชิญไปได้อย่างรวดเร็ว
นอกจากนี้ ยังได้หารือร่วมกับกระทรวงพาณิชย์ ซึ่งมีแนวคิดไปในทิศทางเดียวกันว่า จะต้องบูรณาการการทํางานร่วมกันอย่างเข้มแข็ง โดยกระทรวงพาณิชย์จะเข้ามาช่วยผลักดันการเพิ่มปริมาณการใช้ยางภายในประเทศเพื่อกระตุ้นราคายาง รวมถึงการสร้างตลาดกลางยางพาราขึ้นทั้งในประเทศและต่างประเทศ เพื่อให้เข้าถึงกลุ่มลูกค้าได้อย่างกว้างขวางยิ่งขึ้น ซึ่งผู้ผลิตก็จะต้องใส่ใจคุณภาพในการปลูก ไปจนถึงการเก็บเกี่ยวผลผลิตยางให้เป็นไปตามหลักวิชาการและได้มาตรฐานสากล และหน่วยงานภาครัฐที่เกี่ยวข้องก็จะลงไปให้ความช่วยเหลือดูแลให้คําแนะนํา และบริหารจัดการด้านยางพาราไทยทั้งระบบอย่างครบวงจรต่อไป
สําหรับการจัดงานมหกรรมยางพาราภาคใต้ในครั้งนี้ มีแนวคิดที่ต้องการสื่อถึงพื้นที่ปลูกยางทางภาคใต้ ซึ่งเริ่มขยายจากแถบจังหวัดภาคใต้ตอนล่าง จนกระทั่งถึงจังหวัดเพชรบุรีและจังหวัดประจวบคีรีขันธ์ ซึ่งเป็นจังหวัดรอยต่อของภาคกลางและภาคใต้ จึงนับว่าเป็นประตูสู่พื้นที่ที่มีการเพาะปลูกยางเป็นส่วนใหญ่ของประเทศไทย โดยวัตถุประสงค์ของการจัดงานในครั้งนี้ เพื่อให้การส่งเสริมและสนับสนุนให้เกษตรกรชาวสวนยาง สถาบันเกษตรกรชาวสวนยาง และเครือข่ายสถาบันเกษตรกรชาวสวนยางในแต่ละภูมิภาค ได้มีโอกาสนําผลิตภัณฑ์ยางพาราไปจัดแสดง จําหน่าย และพบปะแลกเปลี่ยนความรู้ ความคิดสร้างสรรค์ ซึ่งจะนําไปสู่การสร้างแรงกระตุ้นในการคิดค้น/ปรับปรุงพัฒนาผลิตภัณฑ์ให้ตรงตามความต้องการของผู้บริโภคและตลาด อีกทั้งยังเป็นการส่งเสริมการสร้างอัตลักษณ์ผลิตภัณฑ์ยางพาราของท้องถิ่นให้เป็นที่รู้จักแก่ภูมิภาคอื่น ๆ พัฒนาช่องทางการตลาดและธุรกิจยางพารา สร้างความสามัคคีให้เกษตรกรชาวสวนยางทั้งในระดับจังหวัดและระดับภูมิภาค ไปสู่ความร่วมมือระหว่างภาครัฐ ภาคเอกชน ภาคเกษตรกร ในการการพัฒนายางพารทั้งระบบต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รอง นรม. พลเอก ประวิตร ฯ มอบนโยบายแก่หัวหน้าส่วนราชการจังหวัดขอนแก่น เน้นจัดทำแผนบริหารจัดการน้ำให้เพียงพอต่อความต้องการของประชาชน โดยเฉพาะน้ำอุปโภคบริโภค
วันเสาร์ที่ 7 กันยายน 2562
รอง นรม. พลเอก ประวิตร ฯ มอบนโยบายแก่หัวหน้าส่วนราชการจังหวัดขอนแก่น เน้นจัดทําแผนบริหารจัดการน้ําให้เพียงพอต่อความต้องการของประชาชน โดยเฉพาะน้ําอุปโภคบริโภค
รอง นรม. พลเอก ประวิตร ฯ มอบนโยบายแก่หัวหน้าส่วนราชการจังหวัดขอนแก่น เน้นจัดทําแผนบริหารจัดการน้ําให้เพียงพอต่อความต้องการของประชาชน โดยเฉพาะน้ําอุปโภคบริโภค
วันนี้ (‪7 กันยายน 2562‬) ‪เวลา 11.00 น.‬ ณ การไฟฟ้าฝ่ายผลิตแห่งประเทศไทย เขื่อนอุบลรัตน์ ตําบลเขื่อนอุบลรัตน์ อําเภออุบลรัตน์ จังหวัดขอนแก่น พลเอก ประวิตร วงษ์สุวรรณ รองนายกรัฐมนตรีรับ ฟังรายงานสรุปสถานการณ์น้ําเขื่อนอุบลรัตน์ และสรุปสถานการณ์น้ําภาพรวมในพื้นที่ภาคตะวันออกเฉียงเหนือจากสภาวะฝนทิ้งช่วง โดยภาพรวมปริมาณน้ําในเขื่อนในพื้นที่ภาคอีสานตอนใต้และเขื่อนอุบลรัตน์ยังคงต่ํากว่าเกณฑ์และน่าเป็นห่วงต่อสถานการณ์ภัยแล้งที่จะเกิดขึ้นในพื้นที่
ภายหลังการรับฟังรายงานสรุปฯ พลเอก ประวิตร วงษ์สุวรรณ รองนายกรัฐมนตรี กล่าวมอบแนวทางการปฏิบัติงานว่า ให้จัดทําแผนบริหารจัดการน้ําให้เพียงพอต่อความต้องการของประชาชน โดยเฉพาะน้ําอุปโภคบริโภค โดยเร่งผันน้ําลงเขื่อนต่างๆ ในภาคตะวันออกเฉียงเหนือ เพื่อรองรับการใช้น้ําในช่วงฤดูแล้ง ต้องไม่ให้เกิดภัยแล้ง พร้อมฝากให้ผู้ว่าราชการจังหวัด พิจารณาดําเนินการขุดแก้มลิง เพื่อใช้ในการกักเก็บน้ําในพื้นที่ต่างๆ ให้ครอบคลุม
รองนายกรัฐมนตรีกล่าวต่อไป นายกรัฐมนตรีฝากกําชับทุกหน่วยงาน บูรณาการงานเพื่อบรรเทาผล กระทบต่อประชาชนอย่างทันท่วงที โดยเฉพาะการติดตามสถานการณ์พายุอย่างใกล้ชิด เพื่อแจ้งเตือนประชาชนให้เตรียมความพร้อมเฝ้าระวังสถานการณ์อย่างสม่ําเสมอ
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมคณะเยาวชนโครงการเรือเยาวชนเอเชียอาคเนย์ ปี 2561 พร้อมขอบคุณครอบครัวเจ้าภาพไทยที่ดูแลอย่างอบอุ่น ในพื้นที่เขตจตุจักรและเขตหลักสี่ กรุงเทพฯ
วันอังคารที่ 27 พฤศจิกายน 2561
รมว.พม. ลงพื้นที่เยี่ยมคณะเยาวชนโครงการเรือเยาวชนเอเชียอาคเนย์ ปี 2561 พร้อมขอบคุณครอบครัวเจ้าภาพไทยที่ดูแลอย่างอบอุ่น ในพื้นที่เขตจตุจักรและเขตหลักสี่ กรุงเทพฯ
รมว.พม. ลงพื้นที่เยี่ยมคณะเยาวชนโครงการเรือเยาวชนเอเชียอาคเนย์ ปี 2561 พร้อมขอบคุณครอบครัวเจ้าภาพไทยที่ดูแลอย่างอบอุ่น ในพื้นที่เขตจตุจักรและเขตหลักสี่ กรุงเทพฯ
เมื่อวันที่ 26 พ.ย. 61 เวลา 15.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายสมคิด สมศรี อธิบดีกรมกิจการเด็กและเยาวชน ลงพื้นที่เยี่ยม และแสดงความขอบคุณครอบครัวเจ้าภาพ จํานวน 3 ครอบครัว สําหรับการดูแลคณะเยาวชนที่เข้าร่วมโครงการเรือเยาวชน เอเชียอาคเนย์ ประจําปี 2561 เนื่องในโอกาสแวะเยือนประเทศไทยระหว่างวันที่ 24 - 27 พฤศจิกายน 2561 ณ บ้านพัก ครอบครัวเจ้าภาพ ในพื้นที่เขตจตุจักรและเขตหลักสี่ กรุงเทพฯ
พลเอก อนันตพร กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้ตระหนักถึงความสําคัญของการพัฒนาเด็กและเยาวชน โดยมุ่งหวังให้เด็กและเยาวชนเป็นคนดีและคนเก่ง ด้วยความสามารถในการเรียนรู้ทักษะชีวิต โดยเฉพาะการแลกเปลี่ยนเรียนรู้ของเด็กและเยาวชนในระดับนานาชาติ สําหรับโครงการเรือ เยาวชนเอเชียอาคเนย์ (Ship for Southeast Asian and Japanese Youth Program) มีการดําเนินงานอย่างต่อเนื่อง ตามข้อตกลงร่วมกันระหว่างรัฐบาลญี่ปุ่นกับรัฐบาลประเทศสมาชิกอาเซียน รวม 10 ประเทศ ได้แก่ สาธารณรัฐอินโดนีเซีย มาเลเซีย สาธารณรัฐฟิลิปปินส์ สาธารณรัฐสิงคโปร์ ราชอาณาจักรไทย บรูไนดารุสซาลาม สาธารณรัฐสังคมนิยมเวียดนาม ราชอาณาจักรกัมพูชา สาธารณรัฐประชาธิปไตยประชาชนลาว และสาธารณรัฐแห่งสหภาพเมียนมา
พลเอก อนันตพร กล่าวต่อไปว่า สําหรับปี 2561 คณะเยาวชนโครงการเรือเยาวชนเอเชียอาคเนย์ได้เดินทางด้วยเรือนิปปอนมารู และแวะเยือนประเทศไทยระหว่างวันที่ 24 - 27 พฤศจิกายน 2561 ณ ท่าเรือกรุงเทพ ซึ่งคณะเยาวชน จากประเทศญี่ปุ่นและประเทศสมาชิกอาเซียน ที่เข้าร่วมโครงการฯ รวมจํานวนทั้งสิ้น 330 คน ร่วมกันทํากิจกรรมที่หลากหลาย ทั้งกิจกรรมบนเรือและกิจกรรมในประเทศที่เรือแวะเยือน ซึ่งกิจกรรมหนึ่งที่สําคัญ คือ การจัดให้ คณะเยาวชนพักกับครอบครัวเจ้าภาพ ทําให้คณะเยาวชนได้แลกเปลี่ยนเรียนรู้ถึงวิถีชีวิตความเป็นไทยทั้งสังคมและวัฒนธรรมอันดีงาม อีกทั้งสร้างมิตรภาพที่ดีต่อกันกับสมาชิกครอบครัวเจ้าภาพ ทั้งนี้ การแวะเยือนประเทศไทยครั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้จัดให้คณะเยาวชน พักกับครอบครัวเจ้าภาพไทยที่ผ่านการพิจารณาคัดเลือก จํานวน 144 ครอบครัว เป็นระยะเวลา 3 วัน 2 คืน ระหว่าง วันที่ 25 - 27 พฤศจิกายน 2561
"ครอบครัวเจ้าภาพ นับเป็นผู้แทนประเทศที่มีส่วนร่วมที่สําคัญในการส่งเสริมมิตรภาพและความเข้าใจอันดี ระหว่างเยาวชนไทย ญี่ปุ่น และอาเซียน รวมทั้งภาพลักษณ์ความเป็นไทยที่ดีงาม ทั้งนี้ ขอขอบคุณครอบครัวเจ้าภาพไทย ทุกครอบครัว ที่ให้การดูแลเป็นอย่างดีด้วยความอบอุ่นสําหรับคณะเยาวชนโครงการเรือเยาวชนเอเชียอาคเนย์ ประจําปี 2561” พลเอก อนันตพร กล่าวในตอนท้าย
รัฐบาลไทย-ข่าวทำเนียบรัฐบาล-นายกรัฐมนตรี ห่วงใยประชาชน คำนึงถึงความปลอดภัย ขับขี่โดยไม่ประมาท ในช่วงเทศกาลปีใหม่นี้
วันอังคารที่ 24 ธันวาคม 2562
นายกรัฐมนตรี ห่วงใยประชาชน คํานึงถึงความปลอดภัย ขับขี่โดยไม่ประมาท ในช่วงเทศกาลปีใหม่นี้
นายกรัฐมนตรี ย้ํา “ดื่มไม่ขับ กลับบ้านปลอดภัย” ยึดหลัก 3 ร. คือ “รักตัวเอง รักครอบครัว รักคนอื่น” เพื่อให้ทุกคนกลับบ้านปลอดภัยเทศกาลปีใหม่นี้
วันนี้ (24 ธันวาคม 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการรณรงค์และประชาสัมพันธ์“ดื่มไม่ขับ กลับบ้านปลอดภัย”โดยมีนายสาธิต ปิตุเตชะ รัฐมนตรีช่วยว่าการกระทรวงสาธารณสุข นําคณะผู้บริหารเข้าพบเพื่อประชาสัมพันธ์กิจกรรมรณรงค์“ดื่มไม่ขับ กลับบ้านปลอดภัย”โดย สํานักงานกองทุนสนับสนุนการสร้างเสริมสุขภาพ (สสส.) ร่วมกับเครือข่ายเยาวชนป้องกันนักดื่มหน้าใหม่ และเครือข่ายเยาวชนลดปัจจัยเสี่ยง ร่วมสร้างความตระหนักในเรื่องความปลอดภัยบนท้องถนน และปรับเปลี่ยนพฤติกรรมการขับขี่ทั้งรถยนต์ รถจักรยานยนต์ ให้มีความรับผิดชอบต่อเพื่อนร่วมทางด้วยการดื่มไม่ขับ คาดเข็มขัด สวมหมวกนิรภัย และขับขี่ด้วยความเร็วตามที่กฎหมายกําหนด เพื่อความปลอดภัยต่อชีวิตและทรัพย์สิน
ทั้งนี้ นายกรัฐมนตรีฝากถึงประชาชนทุกคนให้คํานึงถึงความปลอดภัย สร้างความตระหนักในการใช้รถใช้ถนนโดยการขับขี่ที่ไม่ประมาท ไม่ใจร้อน และเคารพวินัยจราจร ย้ําต้องเริ่มจากตัวเราเอง เพื่อลดความเสี่ยงจากอุบัติเหตุที่อาจจะส่งผลให้เกิดความเสียหายต่อชีวิตและทรัพย์สิน ทั้งของตนเองและผู้อื่น โดยให้ยึดหลัก 3 ร. คือ“รักตัวเอง รักครอบครัว รักคนอื่น”
.....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ลงนาม MOU “การสร้างและพัฒนากำลังคนภาครัฐเพื่อไปสู่ดิจิทัลไทยแลนด์”
วันพุธที่ 25 กรกฎาคม 2561
ปลัดกระทรวงดิจิทัลฯ ลงนาม MOU “การสร้างและพัฒนากําลังคนภาครัฐเพื่อไปสู่ดิจิทัลไทยแลนด์”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมลงนามบันทึกข้อตกลงความร่วมมือเกี่ยวกับการสร้างและพัฒนากําลังคนภาครัฐเพื่อไปสู่ดิจิทัลไทยแลนด์ ระหว่างกระทรวงดิจิทัลฯ สํานักงานคณะกรรมการข้าราชการพลเรือน (ก.พ.) และสถาบันคุณวุฒิวิชาชีพ (องค์การมหาชน) ซึ่งการลงนามความร่วมมือฯ ดังกล่าว มีวัตถุประสงค์เพื่อสร้างและพัฒนากําลังคนภาครัฐให้มีความพร้อมทั้งด้าน “กรอบความคิด” (Mindset) และ “ทักษะ” (Skill) ในการปรับเปลี่ยนเป็นรัฐบาลดิจิทัล รวมทั้งให้การสนับสนุนและการมีส่วนร่วมในการพัฒนาคุณภาพการบริการประชาชนและการบริหารจัดการภาครัฐเพื่อการไปสู่ดิจิทัลไทยแลนด์ ด้วยการนําเทคโนโลยีดิจิทัลมาใช้ในการขับเคลื่อนเศรษฐกิจและสังคมดิจิทัล โดยกระทรวงดิจิทัลฯ จะให้การส่งเสริม สนับสนุน และรับรองหลักสูตรการฝึกอบรม รวมถึงการสนับสนุนเครื่องมือ กลไก และทรัพยากรที่จําเป็น เพื่อให้ข้าราชการและบุคลากรภาครัฐมีการพัฒนาทักษะด้านดิจิทัลอย่างเหมาะสม พร้อมร่วมพัฒนาบทบาทภารกิจ ยกระดับความสามารถ รวมทั้งพัฒนาระบบการบริหารกําลังคนสําหรับผู้บริหารและผู้ปฏิบัติงานด้านเทคโนโลยีดิจิทัล ตลอดจนการสนับสนุนหรือ ร่วมกิจกรรมอื่นๆ ที่เกี่ยวข้อง เมื่อวันที่ 25 กรกฎาคม 2561 ณ หอประชุมสุขุมนัยประดิษฐ สํานักงาน ก.พ. ถนนติวานนท์ อําเภอเมือง จังหวัดนนทบุรี
************************